**Tematický výbor č. 2 Lesy a drevo**

|  |  |  |  |
| --- | --- | --- | --- |
| **Strategický cieľ I: Zvýšiť konkurencieschopnosť lesnícko-drevárskeho sektora prostredníctvom efektívnejšieho využívania dreva a výroby produktov s vyššou pridanou hodnotou na princípoch obehového biohospodárstva** | | | |
| *Preambula:* | | | |
| Celosvetovo sa uznáva a podporuje produkcia dreva a výrobkov z dreva vyrobených trvalo udržateľným spôsobom, ako šetrných k životnému prostrediu. Prostredníctvom ukladania uhlíka v lesoch, jeho viazaním v produktoch z vyťaženého dreva a náhradou neobnoviteľných surovín fosílneho pôvodu sa chráni atmosféra Zeme. Produkty z dreva sú vyrábané v nízko energetickom produkčnom systéme, môžu byť recyklované a znovu používané a na konci doby ich upotrebiteľnosti použité ako obnoviteľný zdroj bioenergie. Drevo je doposiaľ hlavným zdrojom finančných príjmov z lesov a je dôležitou surovinou pre existujúce a novovznikajúce odvetvia. Trvalo udržateľným obhospodarovaním a využívaním lesných zdrojov lesnícko-drevársky sektor (LDS) zohráva poprednú úlohu v obehovom biohospodárstve a umožňuje ho. Z uvedených dôvodov je potrebné zefektívňovať využívanie domácich zdrojov surového dreva, ich lepším zhodnocovaním a zvyšovaním domácej spotreby dreva. To je podmienené investíciami do technologickej modernizácie, výskumu a inovácií v odvetviach LDS s ohľadom na disponibilný objemový a kvalitatívny potenciál dreva v lesoch Slovenskej republiky (SR). Cieľom je zvyšovanie príspevku LDS k hospodárskemu rozvoju a zamestnanosti, tvorbe vyššej pridanej hodnoty, zlepšovaniu ochrany životného prostredia a zmierňovaniu dopadov zmeny klímy. Kvalitné služby a produkty z dreva určené na opätovné použitie, recykláciu a zhodnotenie prispievajú k celkovému zdraviu ľudí, ako aj naplneniu nevyhnutnosti žiť vo väčšom súlade s prírodou. | | | |
| **Špecifický cieľ 1** | **Zlepšiť kvalitatívnu štruktúru dodávok sortimentov surového dreva a zvýšiť jeho domácu spotrebu** | | |
| **Odhadované náklady** | 35,05 mil. EUR z verejných zdrojov + súkromné zdroje | | |
| **Navrhované opatrenia** | | **Časový rámec** | **Finančný rámec, zdroj** |
| 1. Zvýšiť podiel surového dreva predávaného prostredníctvom elektronických aukcií a verejných dražieb dreva, najmä sortimentov najvyššej kvality | | 2024 - 2025 | 50 tis. EUR v rámci existujúcich limitov ŠR  (MPRV) |
| 1. Podporovať vytváranie malých lokálnych spracovateľských reťazcov | | 2023 - 2030 | 5 mil. EUR z verejných zdrojov,  (MPRV - PRV) |
| 1. Finančne podporiť investície do domáceho spracovania sortimentov I. a II. kvalitatívnej triedy a listnatých piliarskych sortimentov | | 2023 - 2026 | 30 mil. EUR z verejných zdrojov  (Investičná pomoc: MH, MDVaRR, MF, MPSVaR) |
| **Špecifický cieľ 2** | **Technologicky modernizovať a zvyšovať pridanú hodnotu lesnícko-drevárskeho sektora** | | |
| **Odhadované náklady** | 80,1 mil. EUR z verejných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Podporovať inovačné projekty lesníckej prvovýroby a prvotného spracovania surového dreva | | 2023 - 2030 | 5 mil. EUR z verejných zdrojov  (MPRV - PRV) |
| 1. Vypracovať analýzu možností tvorby pridanej hodnoty z nových produktov na biologickom základe, ako sú CLT pre drevostavby, textil a zelené chemikálie v SR | | 2023 - 2025 | 100 tis. EUR z verejných zdrojov  (MPRV SR) |
| 1. Finančne podporiť implementáciu pokročilých technológií pre detekciu kvality a chýb dreva u spracovateľov surového dreva | | 2023 - 2030 | 15 mil. EUR z verejných zdrojov  (Investičná pomoc: MH, MDVaRR, MF, MPSVaR) |
| 1. Finančne podporiť investície do rozvoja priemyselného spracovania dreva na výrobky s vyššou pridanou hodnotou a zápornou obchodnou bilanciou | | 2023 - 2030 | 30 mil. EUR z verejných zdrojov  (Investičná pomoc: MH, MDVaRR, MF, MPSVaR) |
| 1. Finančne podporiť rozširovanie výrobných kapacít na výrobu biologicky degradovateľných a špeciálnych kompostovateľných obalových papierov | | 2023 - 2030 | 30 mil. EUR z verejných zdrojov  (Investičná pomoc: MH, MDVaRR, MF, MPSVaR) |
| **Špecifický cieľ 3** | **Zvýšiť kaskádové využívanie dreva** | | |
| **Odhadované náklady** | 54,2 mil. EUR z verejných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Podporovať rozširovanie siete špecializovaných zberných dvorov a optimalizáciu separovaného zberu a recyklácie odpadového dreva a papiera | | 2023 - 2030 | 30 mil. EUR z verejných zdrojov  (MŽP - Envirofond) |
| 1. V oblasti výrobných technológií a riadenia procesov finančne podporiť prednostné využívanie drevných odpadov a recyklovaného papiera, ako druhotnej suroviny pre ďalšie využitie na výrobu drevných panelov, papiera, biopalív a vedľajších produktov | | 2023 - 2030 | 24 mil. EUR z verejných zdrojov  (MŽP - Envirofond) |
| 1. Podporovať efektívne zakladanie porastov rýchlorastúcich drevín na ich priemyselné spracovanie | | 2022 - 2023 | 200 tis. EUR z verejných zdrojov  (MPRV, MŽP) |

|  |  |  |  |
| --- | --- | --- | --- |
| **Strategický cieľ II: Optimalizovať energetické využívanie drevnej biomasy** | | | |
| *Preambula:* | | | |
| Biomasa je v podmienkach Európy a tiež v SR dlhodobo považovaná za najvýznamnejší obnoviteľný zdroj energie (OZE). Energetická politika SR predpokladá využitie biomasy najmä na výrobu tepla a kombinovanú výrobu elektriny a tepla. Najväčšími tuzemskými zdrojmi (resp. producentmi) palivovej drevnej biomasy sú lesné a nelesné pozemky, odvetvia spracovania dreva a tiež komunálny sektor (drevný odpad). Po relatívne rýchlom raste energetického využitia drevnej biomasy došlo v posledných rokoch ku jeho stagnácii z hľadiska miery využitia a efektívnosti. Optimalizácia energetického využívania drevnej biomasy je podmienená riešením technicko-ekonomických otázok (zásobovacie reťazce biomasy, technológie) relevantnej legislatívy (lesné, nelesné pozemky, využitie rýchlorastúcich drevín) a tiež riešením sporov záujmových skupín. Produkcia palivovej drevnej biomasy a jej využitie má významný vplyv na ekonomickú efektívnosť odvetví lesnícko-drevárskeho sektora. | | | |
| **Špecifický cieľ 1** | **Zlepšiť legislatívne predpisy a uhlíkovú bilanciu energetického využívania drevnej biomasy** | | |
| **Odhadované náklady** | 240 tis. EUR z verejných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Podporovať efektívne zakladanie energetických porastov rýchlorastúcich drevín | | 2022 | 200 tis. EUR z verejných zdrojov  (MPRV, MŽP) |
| 1. Vypracovať analýzu uhlíkovej bilancie energetického využívania drevnej biomasy z lesných a nelesných pozemkov a ostatných zdrojov | | 2023 | 20 tis. EUR z verejných zdrojov  (MPRV, MŽP) |
| 1. Optimalizácia uhlíkovej bilancie energetického využívania drevnej biomasy | | 2024 | 20 tis. EUR z verejných zdrojov  (MPRV, MŽP) |
| **Špecifický cieľ 2** | **Optimalizovať energetické využívanie palivovej drevnej biomasy na lesných a nelesných pozemkoch, recyklovaného dreva a zvyškov po spracovaní dreva** | | |
| **Odhadované náklady** | 60 tis. EUR z verejných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Vypracovať analýzu možností energetického využitia a prognózu využiteľného potenciálu drevnej biomasy v jednotlivých regiónoch SR | | 2022-2023 | 40 tis. EUR z verejných zdrojov  (MPRV, MŽP) |
| ~~Aktualizovať prognózu využiteľného potenciálu zdrojov palivovej drevnej biomasy v  SR a jeho technicko-ekonomickú dostupnosť - zlúčiť~~ | | ~~2023~~ | ~~20 tis. EUR z verejných zdrojov~~  ~~(MPRV, MŽP)~~ |
| 1. Návrh optimalizácie činnosti zásobovacích reťazcov palivovej drevnej biomasy na regionálnych úrovniach so zohľadnením rizík využívania biomasy na energetické využitie | | 2024 | 20 tis. EUR z verejných zdrojov  (MPRV, MŽP) |

|  |  |  |  |
| --- | --- | --- | --- |
| **Strategický cieľ III: Vybudovať komplexný informačný systém poskytujúci údaje o trhu s drevom a výrobkami z dreva** | | | |
| *Preambula:* | | | |
| Súčasná úroveň poskytovania kvalitných informácií a aplikácie moderných informačno-komunikačných technológií v oblasti sledovania materiálových tokov surového dreva, trhu a obchodu s drevom a výrobkami z dreva je nedostatočná. Zber, spracovanie a poskytovanie niektorých súvisiacich výrobno-ekonomických údajov v súčasnosti zabezpečujú viaceré inštitúcie (NLC-ÚLZI Zvolen, ŠÚ SR, väčšie podniky producentov a spracovateľov dreva) podľa vlastných vzájomne nekompatibilných metodík a postupov. Vo viacerých prípadoch takéto údaje vôbec neexistujú, alebo sú neúplné a nepresné. Efektívnejšie využívanie informačného potenciálu v mnohých prípadoch naráža aj na zastarané informačné štandardy. Implementácia systémov pre podporu rozhodovania v praxi lesnícko-drevárskeho sektora si vyžaduje vytvorenie uceleného informačného systému, ktorý vytvorí podmienky pre úspešný marketing a tvorbu stratégií v ekonomicky komplikovanom prostredí produkcie a obchodu s drevom a výrobkami z dreva. Predpokladom jeho efektívnosti bude aktuálnosť a operatívnosť poskytovania zisťovaných informácií, založených na výberovom spôsobe ich zberu v stabilnej sieti spravodajských jednotiek vrátane malých subjektov. Získané informácie budú verejne prístupné pri zachovaní obchodného tajomstva a publikované v užívateľsky vhodnom formáte. Bude ich možné využiť na sledovanie pohybu surového dreva, analýzy aktuálneho stavu a vývoja trhu s drevnými produktmi, sledovanie vývoja cien v tuzemsku a zahraničí, modelovanie a prognózy produkcie dreva a obchodu s drevom, ekonometrické analýzy jeho ponuky a dopytu, ako aj na analýzy sociálnych, ekonomických a environmentálnych dopadov využívania dreva (napr. kvantifikácia pridanej hodnoty, bilancie uhlíka, kaskádového koeficientu). | | | |
| **Špecifický cieľ 1** | **Zlepšiť štatistické zisťovanie informácií o surovom dreve a výrobkov z dreva** | | |
| **Odhadované náklady** | 160 tis. EUR z verejných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Vypracovať analýzu súčasných informačných systémov, štatistických zisťovaní a zdrojov údajov o materiálových tokoch, trhu a obchode so surovým drevom a výrobkami z dreva a navrhnúť jednotný obsah, štruktúru a metodiky zberu a spracovania údajov v rámci IS o dreve | | 2023 - 2024 | 40 tis. EUR z verejných zdrojov  (MPRV) |
| 1. Revízia siete spravodajských jednotiek, so zapojením malých subjektov a s využitím diferencovanej hustoty a rozmiestnenia podľa kritérií stanovenia rozsahu štatistického výberu | | 2024 - 2025 | 20 tis. EUR z verejných zdrojov  (MPRV) |
| 1. Vybudovať ucelený IS o dreve a publikovanie jeho vybraných údajov v užívateľsky vhodnom formáte | | 2026 - 2030 | 100 tis. EUR z verejných zdrojov  (MPRV) |
| **Špecifický cieľ 2** | **Zlepšiť dostupnosť údajov o surovom dreve** | | |
| **Odhadované náklady** | 1,28 mil. EUR z verejných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Vypracovať pravidelné prognózy ťažby dreva a štruktúry sortimentov surového dreva v 2-ročných intervaloch | | 2022, 2024, 2026, 2028, 2030 | 100 tis. EUR z verejných zdrojov  (MPRV) |
| 1. V nadväznosti na predchádzajúce opatrenie vypracovávať komparačné analýzy zdrojov a spracovateľských kapacít na regionálnych úrovniach | | 2023, 2025, 2027, 2029, | 80 tis. EUR z verejných zdrojov  (MPRV) |
| 1. Zaviesť pravidlá evidencie surového dreva vyťaženého na nelesných pozemkoch | | 2023 | 100 tis. EUR v rámci existujúcich limitov ŠR  ( MŽP) |
| 1. Zaviesť verejne prístupný jednotný systém a web mapovú aplikáciu na sledovanie pohybu vyťaženého surového dreva z odvozného miesta k odberateľovi | | 2025 | 1 mil. EUR z verejných zdrojov  (MPRV, MŽP) |

|  |  |  |  |
| --- | --- | --- | --- |
| **Strategický cieľ IV:** **Podporovať využívanie surového dreva ako obnoviteľnej a udržateľnej suroviny** | | | |
| *Preambula:* | | | |
| Pri očakávanej podpore biohospodárstva pestrosť a kvalita existujúcich obnoviteľných prírodných lesných zdrojov vytvára pre hospodárstvo SR pri ich zodpovednom obhospodarovaní a využívaní dôležité konkurenčné výhody pre budúcnosť. Zárukou zodpovedného hospodárenia je dodržiavanie medzinárodne uznaných princípov a zásad trvalo udržateľného obhospodarovania lesov, čoho preukazom je platný certifikát, ktorý sa v rámci spotrebiteľských reťazcov prenáša až na konečný výrobok. Environmentálne označovanie výrobkov je celosvetovo uplatňovaný a rozvíjajúci sa koncept, ktorý je súčasťou širších stratégií a politík ochrany životného prostredia, udržateľného rozvoja a spoločenskej zodpovednosti. V súčasnosti je na Slovensku nízke povedomie o potrebe nákupu produktov vyrobených z certifikovaného surového dreva. Na druhej strane produkcia certifikovaných výrobkov neznamená pre producenta vyššiu cenu. Aj napriek nákladom na ich certifikáciu musia konkurovať iným výrobkom, ktoré nie sú certifikované. Je preto potrebné uplatňovať verejné politiky nákupu dreva, ako formu nepriamej podpory vlády, ktorá by zvýhodňovala používanie dreva a výrobkov z neho vo verejných projektoch oproti konkurenčným stavebným a iným materiálom. Kritéria zvýhodnenia musia byť založené na vlastnostiach dreva, ako suroviny pochádzajúcej z trvalo obnoviteľných zdrojov, obhospodarovaných trvalo udržateľným spôsobom. | | | |
| **Špecifický cieľ 1** | **Podporovať aktívne verejné politiky využívania surového dreva** | | |
| **Odhadované náklady** | 15,3 mil. EUR z verejných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Podporovať výstavbu „zelených budov“ spĺňajúcich vysoké štandardy udržateľnosti vo využívaní zdrojov (energetických, prírodných aj spoločenských) a ohľaduplných voči životnému prostrediu počas celého ich životného cyklu | | 2023 - 2025 | 15 mil. EUR z verejných zdrojov (MPRV, MŽP, Plán obnovy) |
| 1. Vypracovať postupy environmentálne vhodného / zodpovedného správania sa organizácií financovaných z verejných zdrojov (zelené verejné obstarávanie, najmä papiera, výrobkov z papiera a nábytku). | | 2023 - 2030 | 100 tis. EUR z verejných zdrojov  (MPRV, MŽP) |
| 1. Vypracovať analýzu systému uplatňovania licencií „Environmentálne vhodný výrobok“ a „Environmentálna značka EÚ“ a ich dopadov na lesnícko-drevársky sektor | | 2023 - 2030 | 200 tis. EUR z verejných zdrojov  (MPRV, MŽP) |
| **Špecifický cieľ 2** | **Podporovať certifikované produkty a spotrebiteľské reťazce/** | | |
| **Odhadované náklady** | 200 tis. EUR z verejných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Podporovať zvýšenie výmery certifikovaných lesov ako aj vytváranie príležitosti pre širšie a zvýhodnené uplatňovanie certifikovaného dreva a výrobkov z neho | | 2023 - 2030 | 200 tis. EUR z verejných zdrojov  (MPRV, MŽP) |